ការសម្ភាសន៍នៃ អុំស្រីឃឹនសាវឹន

១៖ អ្នកសំភាសន៍ ២៖ អ្នកដែលត្រូវសំភាសន៍

ថ្ងៃទី ១៣ ខែ ០៧ ឆ្នាំ ២០១៧ ហើយការសំភាសន៍នេះធ្វើឡើងនៅ ផ្សារភូមិភាគ ភូមិគោកតាចាន់ ឃុំគោកចក ស្រុក និង ខេត្ត សៀមរាប។

១៖ ខ្ញុំបាទឈ្មោះ បូ ខៃដែន ជា Peer Leader ហើយនឹងសំភាសន៍អុំស្រី ហើយ ជំរាបសួរអុំ តើអុំមានឈ្មោះអីដែរ ?

២៖ ចាសខ្ខ្ញុំឈ្មោះ ប្រើក្នុងអត្តសញ្ញាណបន័ ហៅ ឃឹន សាវឹន តែដល់ឈ្មោះប្រើក្នុងចំនោមគ្រួសារបងប្អូនទាំងអស់ ឈ្មោះ ឃឹន ស្រីអូន ចាស់ ឈ្មោះខ្ញុំពីរ ចាស។

១៖ ហើយកាលនៅពីក្មេងតើគេហៅអុំឯងដោយឈ្មោះអីគេ?

២៖ ឈ្មោះស្រីអូន ហៅតែស្រីអូនស្រីអូន ហ្នឹងឯងកាលនៅពីក្មេង តាំងពីដើម ពុកម៉ែបងប្អូនប្រើតែពាក្យនេះ ដែលខ្ញុំពាក្យឃឹន សាវឹននេះ ញុមនៅក្នុងសាលារៀន នៅក្នុងកន្លែងធ្វើការ គឺប្រើពាក្យនេះ គេអត់ស្គាល់ថាយើងឈ្មោះអីទេ យើងធ្វើការទៅឆ្ងាយនោះណាស់ បើនៅក្នុងស្រុកភូមិគេស្គាល់ឈ្មោះអូន ដល់ខ្ញុំមកនៅភ្នំពេញគេស្គាល់ឈ្មោះក្នុងអត្តសញ្ញាណបន័។

១៖ ចុះអំុឯងមានរហ័សនាមអីអត់?

២៖ រហ័សនាមនោះ (១ បាទ) រហសនាម (១ ជាំឈ្មោះដែលគេហៅលេងសើចអីនោះ) ហៅលេងសើចហៅតែឈ្មោះអូនចឹង។

១៖ ហើយឆ្នាំនេះអុំអាយុប៉ុន្មានហើយ ?

២៖ ឆ្នាំនេះអុំដូចជាអាយុ៥២ ចូលក្បាល៥៣ហើយ (១ ចឹង៥៣ហើយ ?) ចាស។

១៖ អុំកើតនៅក្នុងឆ្នាំប៉ុន្មាន?

២៖ ឆ្នាំ១៩៦៦ ចុងឆ្នាំ ជិតចូល៦៧ហើយ តែក្នុងអត្តសញ្ញាណបន័អុំដាក់៦៧ (១ ១៩៦៧?) ចាស (១ អុំចាំថ្ងៃកំណើតអុំឯងអត់?) ថ្ងៃកំណើតដូចជាថ្ងៃទី ១៦ ខែ ០៤។

១៖ ចុះអំកើតឆ្នាំអីឆ្នាំខ្មែរ?

២៖ ឆ្នាំខ្មែរត្រូវនឹងឆ្នាំ ម្សាញ់ (១ ឆ្នាំម្សាញ់ ?) ចាស់ ដើមឆ្នាំមមី។

១៖ ហើយអុំមានស្រុកកំណើតនៅឯណា?

២៖ ស្រុកកំណើតខ្ញុំនៅខាង ខាងស្រុកអឺក ស្វាយ អន្ទរ ឃុំអង្គរទ្រេត ស្រុនស្វាយអើស្រុកស្វាយអន្ទរ ឃុំអង្គរទ្រេត ភូមិឫស្សីស្នែង ខេត្តព្រៃវឺង។

១៖ ហើយអុំមានបងប្អូនចំនួយប៉ុន្មាននាក់?

២៖ បងប្អូនអុំមាន៥នាក់ ប្រុស២ ស្រី៣នាក់។

១៖ តើអុំជាកូណទីប៉ុន្មាន?

២៖ ញុម ជាកូនទី មួយ បងគេបង្អស់ ចាស់

១៖ ហើយបងប្អូនរបស់អុំមានឈ្មោះអីគេខ្លះ?

២៖ បងប្អូនខ្ញុំ មានបន្ទាប់ពីខ្ញុំឈ្មោះ ឃឹន គី

ចាស់ប៉ុន្តែឈ្មោះគេក្នុងអត្តសញ្ញាណបណ័អុំភ្លេចបាត់ហើយ បើប្រើក្នុងចំនោមគ្រួសារ ឃឹន គី ហើយបើទី៣ ឈ្មោះឃឹន ម៉ាប់ ទី៤ ឈ្មោះ ឃឹន សាវុត ទី៥ ឈ្មោះឃឹន ម៉ាច ពៅគេស្រី។

១៖ ហើយអុំចងចាំសាច់រឿងរបស់បងប្អូនអុំឯងទេ?

២៖ ចងចាំតើអុន ចងចាំកាលពីខ្ញុំមានអាយុប្រហែលជា៥ ថា៥ចុះណាស់ព្រោះអុំមិនបានដឹងច្បាស់ ពុកខ្ញុំគាត់ ចូលសមយ័សង្គ្រាមគាត់ ពុកខ្ញុំគាត់ជាអ្នកជំនួញជួញស្លារ ដល់ហើយគាត់ថាគេជំពាក់លុយ គាត់ទៅយកលុយពីគេ ដល់អញ្ជឹងទៅគាត់ជួបនឹងទាហ៊ាន វឹកយា គាតហៅវឹកយាណាស់កាលណោះហាស់ មានបញ្ហារជាមួយអ្នកផ្សេង តែគាត់ជិះកង់ផ្លូវទៅខាមុខអញ្ជឹងគេរត់ពីក្រោយ ការត់ពីក្រោយចឹងដល់ពេលគេដេញបាញ់ដល់អ្នកពីក្រោយរត់ហ្នឹង ដល់គេគេចទៅវាត្រូវពុកខ្ញុំឯមុខ ត្រូវស្មារខាងស្ដាំ ត្រូវរបួស អូនអើយខ្ញុំយំ កាលហ្នឹងខ្ញុំមានតែពីរនាក់បងប្អូនទេ ប្អូនខ្ញុំអាទី៣វានៅក្នុងផ្ទៃនៅឡើយទេអត់ទាន់បានឃើញពន្លឺព្រះអាទិត្យទេ ដល់អញ្ជឹងទៅគេយក បងជីដូនមួយ ជីតតួតមួយយកទៅដាក់គ្រេក្រោមផ្ទះអូនអើយគ្រាន់តែឈាមកាត់គ្រេ ដក់ ញុមថា ពុកខ្ញុំមិនមានជីវិតទេស្លាប់ហើយ ហើយបងជីដូនមួយ ជីតួតមួយ លួង ថាមីអូនកុំយំ ពូអត់អីទេថាចឹងណាស់ ហើយខ្ញុំនៅមិនព្រមយំហូយយំ ដល់ពេលចឹងទៅកគេយកទៅពេទ្យ ពេទ្យហ្នឹងពេទ្យបាត់ដំណឹងឡើឈឹង ហើយចុះម៉ែខ្ញុំ ដល់យកទៅពេទ្យទៅ យកទៅពេទ្យនោះឡើងយូបាត់ដំណឹងឡើងយូ ដល់ហើយម៉ែខ្ញុំកឆ្លងទន្លេរប្អូនញុមអាទី៣ហ្នឹង ឆ្លងទន្លេរអាទី៣ហ្នឹងបានញាតិជិតខាងគេជួយ សព្វគ្រប់ទៅ ដល់ពេលអាយួនទំលាក់ច្រើន សមយ័ហ្នឹងអាយួនទម្លាក់ច្រើន ប្អូនញុមអាទី៣ហ្នឹងវានៅខ្ចីបីទទឹងចឹងវាកាចអើយកាច យំរហូត វាប្រុស ចូលក្នុងរូងកវាយំទៅត្រង់ណាក៏វាយំ ហើយដល់អញ្ជឹងទៅបាត់ដំណឹងពុកខ្ញុំឈឹងហើយអ្នកស្រុកគេថា អូយ ពុកងែងស្លាប់បាត់ទៅហើយ ហើយខ្ញុំថា ហូយមិនដឹងធ្វើមិចទេបើស្លាប់នោះ ខ្ញុំនឹងកំព្រៀហើយ ញុមថាអញ្ជឹង ដល់ហើយយាយខ្ញុំខាងម៉ែខ្ញុំនៅស្រុកផ្សេងគ្នា គាត់នៅខាងបាភ្នំ ខ្ញុំនៅខាងស្វាយអន្ទង ដល់អញ្ជឹងគាត់ទៅយកមក យកមកម៉ែខ្ញុំទៅនៅខាងពុកខ្ញុំណាស់ គាត់ទៅយកមកថាចៅកុំព្រៀចៅអីអញ្ជឹងណាស់ យកមក យកមក មក ករត់លូនក្នុងឯហ្នឹងទៀត យួនទម្លាក់អើយទម្លាក់ ថាប្អូនខ្ញុំអាទី៣ហ្នឹងវាកាចអើយកាចវាយំអើយយំ មិនដឹងធ្វើមិនទេពិបាកណាស់ ចាស់ ជំនាន់ហ្នឹងខ្ញុំនៅតូចតែញុមដូចជាចាំគោលៗណាស់ ហឺ ដល់អញ្ជឹងទៅ យ៉ាងយូ បាត់ដំណឹងឡើងឈឹង មិនដឹងថាស្លាប់ឫរស់ ដល់ពេលរយះពេលប្រហែលជាបួនប្រាំខែបាន ដឹងគាត់ ថាទៅពេទ្យពេទ្យដល់ពេទ្យយួន មិនដឹងយួនដល់ណាទេស គាត់ទៅ ចេញពីពេទ្យទៅគាត់ទៅផ្ទះខ្ញុំនៅឯស្រុកស្វាយអន្ទងណាស់ គាត់ទៅរក មើលមនុស្សមិនមាន ដល់ចឹងទៅចុះញុមមកនៅផ្ទះយាយញុមឯណេះអស់ហើយ ចឹងទៅគាត់សម្រាកឯណោះមួយយប់បានមក មកផ្ទះយាយញុមឯណេះ កឃើញពួកខ្ញុំនៅឯណេះ កាត់ទៅរបួសគាត់ខាងស្ដាំហ្នឹងមិនទាន់ជាសះទេ នៅប្រពិនណេះទៀត ចាស់ ដល់ចាញពីពេទ្យ កនៅផ្ទះយាយហ្នេងទាល់តែស្ងប់ ហើយរយះពេលមួយខែ កវិលទៅនៅឯផ្ទះនៅឯជើងនោះវិញ ទៅស្វាយអន្ទងនោះវិញ ដល់អញ្ជឺងទៅកនៅនៅនៅទាល់តែសមយ័ហ្នឹងចូលជំនាន់សង្គ្រាម ចូលជំនាន់ពលពតហ្នឹង ក កខ្ញុំនេះគេអោយមើលទា ថាគាត់ពិការនោះណាស់ គេអោយមើលទាឃ្វាលទា ខ្ញុំនេះរែកដីតាមបណ្លាយកុមារ តាមប្រពន្ធ័ភ្លឺស្រែ ចាស ហ្នឹងនៅអាចវិលមកផ្ទះវិញបានណាស់ពេលល្ងាចណាស់ ដល់មួយវគ្គទៀត គាបំបែកយើងអោយទៅនៅតាមការដ្ឋាន ខ្ញុំទៅនៅផ្សេង ពុកខ្ញុំនៅផ្ទះផ្សេង ម៉ែខ្ញុំគាត់កទៅដែរតែល្ងាចគាត់វិលទៅផ្ទះវិញ តែជំណែកខ្ញុំនៅការដ្ឋាន នៅរហូត នៅនៅតាមការដ្ឋានទៅស្ទូងណាស់ មិនបានរៀនបានសូត្រអីទេ ទៅស្ទូងតាមការដ្ឋានគេហ្នឹង ហើយគេអ្នកទៅមកទៅមកគេប្រាប់ដំណឹងថា ពុកងែងមើលទាលែងកើតហើយ នៅដេកនឹងផ្ទះហើយ ញុមថាមិចចឹង ប្រហែលជាគាត់មិនជាវាចេញតេតាណុះអត់មានថ្នាំ ដោយសាររបយសហ្នឹងវារើ ចាស ទៅដេកពេទ្យម្ដងដែរតែអត់ជា គាត់ទៅដាកពេទ្យខាងកំពង់ចាម ត្រលប់មកវិញកគេអោយមើលទាហ្នឹង ដល់អញ្ជឹងទៅខ្ញុំកថាគាត់ ហើយដល់ពេលដែលខ្ញុំមកលេងផ្ទះម្ដង គាត់ផ្ដាំថា ហឺទៅនៅជាមួយយាយឯត្បូងទៅណាស់ នាំបងប្អូនទៅនៅឯហ្នុងទៅកំនៅហ្នឹង គាត់បារាប់អញ្ជឹងណាស់ ហ្នឹងហើយ ហើយខ្ញុំមិនដឹងថាគាត់ផ្ដាំហ្នឹងផ្ដាំរបៀបមិចទេ ដល់ទៅទៀតទៅ ទៅចេះតែសំងមស្ទូងនៅហ្នឹងទៅ ទៅគេប្រាប់ដំណឹងទឿតគេហៅមកប្រាប់ ហើយញុមដើរ ទៅគេប្រាប់ថា នែកពុកងែងណាស់ឈឺធ្ងន់ណាស់សុំច្បាប់គេទៅ ប្រាប់ថាចឹងណាស់ ដល់នេះខ្ញុំ កដាច់ចិត្តសុំគេសុំគ្រូ គ្រូ សុំតាំងពីព្រឹករហូតថ្ងៃត្រង់ បានអោយ អោយខ្ញុំដើរកាត់វាល (១ សុំគ្រូអីគេអុំ?) គ្រូបង្រៀននៅជុំនាន់ហ្នឹងណាស់ អឺកទៅបង្រៀនឯការដ្ឋានហ្នឹងផង បង្រៀនផង ស្ទូងផងស្ទូងស្រែណាស់ ដល់នេះទៅខ្ញុំសុំតាំងពីព្រឹករហុតដល់ថ្ងៃម៉ោង១១ បានអោយខ្ញុំមក ញុមមកដើរកាត់វាល៤គីឡូដី ៤គីឡូដីណាស់ដើរ ៤គីឡូដីអូនអើយ ដើរបណ្ដើរយំបណញដើរ មកដល់ គេថាតែឈឺធ្ងន់គេមិនបានថាស្លាប់ទេ មកដល់ពុកខ្ញុំស្លាប់រឹងអស់ហើយ គេមកជុំ ប៉ុន្តែនៅកាលហ្នឹងគេអោយនៅធ្វើបុណ្យខ្លះៗ ដល់ប្អូនខ្ញុំអាទី២ អាទី៣ វាមិនដឹងអីវា ខ្ញុំកមិនដឹងដែរគ្រាន់តែដឹងថាយំប៉ុនហ្នឹងឯងថាអស់ពីឪពុកហើយនឹងណា ចឹងណាស់ ហឺ ប៉ុន្តែញុមមានប្អូនស្រីពីរនាក់ទៀតហើយ ពេលដែលកាត់ស្លាប់នោះបានពីរនាក់ទៀតបានប្រាំនាក់ កាលដែលកាត់ស្លាប់ហ្នឹង ប្អូនញុមមីពៅ៣ខែនៅក្នុងផ្ទៃហ្នឹងអត់បានឃើញទេចាស គាត់ស្លាប់ចោល ស្លាប់ហើយ គេយកទៅបញ្ចុះ កអត់បានស្គាល់ធ្នរស្គាល់អីទេ អាងតែ មាខ្ញុំណាស់គាត់យកទៅ ដល់ពេលបែកពីសមយ័សង្គ្រាមហ្នឹង មាខ្ញុំហ្នឹងគាត់ទៅមើលទៅវាច្រឡំរកធ្នរវាមិនឃើញ កមិនបានគាស់មិនបានអីទេធ្វើបុណ្យតែបញ្ចូនរហូតចាស ហើយរហូតដល់ចឹងទៅ ដល់អត់ពីពុកហ្នឹងទៅ យាយទៅយកមួយសាទៀត យកទាំងអស់មក ទាំងប្រាំនាក់ ចោលផ្ទះចោលសម្បែងមកអស់ហើយ មកប្អូនញុមមីពៅហ្នឹង ឆ្លងទន្លេរបានមួយខែជាងហើយ កមកនៅខាងយាយហ្នឹងទៅ នៅខាតយាយនៅនៅប៉ុន្មានមើលញុមមកឆ្នាំ៧៧(១៩៧៧)មកនៅជាងមួយឆ្នាំចូល១៩៧៩យើងបែកហើយណាស់ ចាស ជាងមួយឆ្នាំជិតពិរឆ្នាំបានបែក បែកទៅខ្ញុំកនៅហ្នឹងទៀតមិនទាន់ទៅវិញទេ ដល់ពេលហើយមើលទៅពិបាកពែក ពិបាកពែកទៅ កទៅនៅឯផ្ទះខាងឯពុកហ្នឹងវិញទៅ ទៅនៅឯងខាងពុកវិញទៅ ដីពីកេរ្ត៍តាយាយឪម៉ែពីដើមមកមិនបានប៉ិនក្រចកទេ គេអោយលើកគោកលើកគាំង(អោយតែបន្តិច) ហេតុតែយើងកំព្រីកំព្រៀនោះ គេអោយលើកគោកលើកគាំង ធ្វើមិនបានហូបទេ ស្អីកគ្មានស្អីកគ្មាន ក្របីគោគេយកអស់ ផ្ទហគេរុះអស់ អុំទៅវិញណាស់កំសត់ណាស់ ផ្ទហគេរុះអស់អុំធ្វើកូនខ្ទមនៅ (១ ហ្នឹងជំនាន់ណាអុំ ?) ហ្នឹងជំនាន់បែក (រួចពលពត) បែកអាពតហើយ ចាស់ ផ្ទះគេរុះក្នុងសមយ័អាពត សមយ័អាពតជិបែកហើយនាស់ យើងបែក ឆ្នាំ១៩៧៩ ខែ ខែប៉ុន្មានទេ គេរុះមុនតែពីរខែផ្ទះហ្នឹង អុំទៅយឺតបន្តិច បើនៅតែពីរខែទៀតរួច រុះទៅគេយកអស់ឈើនោះតតាត់តតាយទៅគេយកអោះរលីង ទៅសុំគេវិញ គេ ងាខ្លះទៅគេអោយ អាខ្លហទៅគេអត់អោយ អុំនៅសល់តែប៉ុន្មានសន្លឹងទេយកមកធ្វើខ្ទមនៅ ដល់អញ្ជឹងខ្ទមនៅ ស្អីកគ្មានស្អីកគ្មាន ម៉ែមេម៉ាយ ប្អូនកំព្រៀ គ្មានទាំងអស់ បាតដៃទទេរទាំងអស់ អុំមិនដឹងធ្វើមិច ឆ្លៀតបានអោយប្អូនរៀន អុំអត់បានរៀនទេគ្រាន់តែបានរៀននៅជំនាន់អាពតបន្តិចបន្តួច អោយប្អូនរៀនឆ្លៀត ធ្វើស្រែចូលគេ អ្នកស្រែណាស់ ធ្វើស្រែចូលគេពិបាក យើងស្ទូងល្អគេថាយើងមិនល្អ ថ្ងៃណាក៏ពុបាកចិត្ត ថ្ងៃណាក៏ពុបាកចិត្ត អុំបងគេអុំពិបាកណាស់ណា ប្អូនៗវាមិនដឹងអីទេ ប្អូនអោយមើលគោក្របីអោយគេ មើលងោយគេទៅគេថាអោយគោគេសីមិនឆ្អែត អញ្ជឹងណាស់យើងមើលអោយគេណាស់ មិនថែងោយគេ ហក ដល់ចឹងទៅញុមកដាច់ចិត្តលែងចូលនឹងគេហើយ ជួលគេអ្នកណាមានក្របី ជួលក្របីគេយកមកភ្ជួរខ្លួឯងធ្វើស្រែខ្លួនឯង ជឹងទៅកធ្វើខ្លួនឯងភ្ជួរខ្លួនឯង អន្តិអន្តក់អន្តិអ្នតក់ទៅ ឆ្លៀត ភ្ជួរខ្លួនឯងធ្វើខ្លួនឯងឡើង ពីធ្វើស្រែមកឆ្លៀតទៅផ្សារទៅទិញនេះនោះយកមកលក់ ដើម្បីយកមកដោះស្រាយជីវភាពនោះ ចាស ចឹងតស៊ូបានអោយប្អុនរៀន ប្អូនញុមអាទី២ នោះរៀនបានចប់ថ្នាក់ទី១២ មកអាទី៣ រៀនបានតែត្រឹមថ្នាក់ទី៧ទេ នោះវាឈប់ខ្លួនវា អាបងបន្ទាប់ញុមនោះបានប្រឡងជាប់ចប់ថ្នាក់ទី១២ តែអត់ទាន់បានធ្វើការអៅទេ អា អាទី៣ បានថ្នាក់ទី៧ កវារៀននឿយណាយវាទៅកវាឈប់ខ្លួនឯង ឈប់ខ្លួនឯងចាមានបានធ្វើអីទេគ្រាន់បានតែម៉ាមើលរួចហ្នឹងឯង ចាស បើអាបងនោះគេបានចេះ។

១៖ ឥឡូវហ្នឹងបងប្អូនអុំនៅឯងខេត្តណាខ្លះ?

២៖ បងប្អូនខ្ញុំនៅព្រៃវែងទាំងអស់ (១ ហើយគាត់ធ្វើការរកសុីអីដែរ?) ហឺអាមួយហ្នុឺងវានៅធ្វើស្រែ អាមួយនោះមកនៅធ្វើការនៅភ្នំពេញ ធ្វើការខាកាដុងទឹកសុទ្ធ មានធ្វើអីទេអូនមានធ្វើការអីទេ។

១ ៖ ចុះម្ដាយអុំមានឈ្មោះអី?

២៖ គាត់ឈ្មោះវឿន ខៀង វឿន។

១៖ ចុះឪពុក ?

២៖ ឪពុកខ្ញុំឈ្មោះ ឃឹន សួន ឈ្មោះ សួន។

១ ៖ ហើយគាត់ទាំងពីរបើសិនតែរស់នៅដល់ឥឡូវគាត់មានអាយុប៉ុន្មានហើយ ?

២៖ ឪពុកខ្ញុំបើសិនជារស់នៅដល់ឥឡូវវាចិតជាង ហើយម៉ែខ្ញុំប៉ែតជាង ហើយគាត់ស្លាប់ទាំងពីអាយុសែជាងតែម៉ែខ្ញុំនៅទេ(១ អុំចាំថាគាត់បានកើតឆ្នាំអីអត់?) ចាស ឪពុកខ្ញុំអត់ដឹងកើតឆ្នាំអីទេស ឆ្នាំជូតប៉ែតជាងហើយជូត ដឹងថាឆ្នាំជូត ប៉ុន្តែនៅដល់ឥឡូវន្រហែលជា៨០ ខ្ទង់ប៉ែតហើយមើលទៅបើម៉ែខ្ញុំ៧០ហើយ ចាស ម៉ែខ្ញុំឆ្នាំរកា ប៉ុន្តែមិនដឹងថាត្រូវជាឆ្នាំទីប៉ុន្មានអីប៉ុន្មានទេ។

១៖ ស្រុកកំណើតពួកគាត់នៅឯណាអុំ?

២៖ ស្រុកកំណើតម៉ែខ្ញុំនៅខាងបាភ្នំ ពុកខ្ញុំនៅខាងព្រៃវែង ផ្សេងគ្នា។

១៖ ហើយឪពុកម្ដាយអុំកាលដែលគាត់នៅរស់ណាស់គាត់រកសីអីគេ?

២៖ ហឺស រកសុីធ្វើស្រែ។

១៖ ធ្វើស្រែទាំងអស់គ្នា?

២៖ ចាស ឡើងពីធ្វើស្រែទៅ កលក់អីតិចតួចទាំងគ្នាទៅនាស់ កាលជំនាន់នោះ ដឹងស្លា ២០ ៣០ គីឡូយកទៅលក់ទៅអីចឹងទៅណាស់ ពេលហើយស្រែនោះណា ពេលខែធ្វើស្រែឃ្វើស្រែ ភ្ជួរស្រែ កាលណោះមានអីជួលឯណាដូចជាសមយ័នេះ ធ្វើតែខ្លួនឯង ដកស្ទូង ចឹងដកល្ងាយស្ទូងព្រឹក ចឹងស្ទូងរយះពេលមួយខែកន្លះ ឫពីរខែបានហើយ ចាស កាលជំនាន់នោះណាស់ ចាស មិនមេ៉នជួលគេទេគេប្រឹងរបស់គេយើងប្រឹងរបស់យើង មិនមានជួលគេបានទេ គេធ្វើរបស់គេដែរ។

១៖ ចុះឪពុកម្ដាយរបស់អុំពួកាគាត់គឺជាមនុស្សយ៉ាងមិចដែរ?

២៖ ឪពុកខ្ញុំមានមនុស្សយ៉ាងមិចជាមនុស្សសាមញ្ញធម្មតា។

១៖ ចង់និយាយថាជាមនុស្ស កាច មនុស្សស្លូត?

២៖ ហូយ អត់ដែលទេ ឪពុកខ្ញុំស្លូតណាស់ មិនដែលកាចទេ មិនដែលមានរឿងរ៉ាវអីជាមួយពីណាទេ (១ ចុះម្ដាយ ?) ម្ដាយខ្ញុំកអញ្ជឹងដែរ មិនទៅចេះរករឿងរកហេតុពូណាទេ សន្សំរឿងសន្សំហេតុអីអត់ទេ ខូចតែគេធ្វើ ធ្វើដាក់គាត់ទេ គាត់អត់ទៅរករឿងគេទេ ចាស់ ឪពុកខ្ញុំកអញ្ជឹងម៉ែខ្ញុំកអញជឹងដែរ មិនដែលមានបញ្ហារអីទេ។

១៖ ឪពុកម្ដាយអុំធ្លាប់និយាយប្រាប់អុំពីប្រវត្តិរបស់គាត់ដែលកាលពីគាត់នៅក្មេងទេ?

២៖ ប្រវត្តិគាត់នៅក្មេង គាត់ដូចតែខ្ញុំអញ្ជឹងដែរ ឪពុកខ្ញុំគាត់កំព្រៀង កំព្រៀឪពុកតាំងពីតូចចឹងដែរ គាត់ថា ហឺពុកកំព្រៀតាំងពីតូច ដើររកនេះដើររកនោះ យាយខ្ញុំមិនអោយទៅចឹងគាត់ឆ្លៀតរត់ទៅរៀន

កាលហ្នឹងទៅរៀនជាមួយលោកណាស់គាត់និយាយណាស់ឪពុកខ្ញុំណាស់ ទៅរៀនជាមួយលោកឆ្លៀត យាយថាកុំទៅពិបាកណាស់ គាត់នៅតែលួចទៅរហូតបានបួសជាសង្ឃបាន៣ បាន៥វស្សារ ហ្នឹងហើយឪពុកខ្ញុំណាស់ កាលហ្នឹងទៅបួសហ្នឹងគាត់ប្រហែលជាអាយុ២០ ឆ្នាំ ទៅគាត់បួស ដល់សឹកពីបួសមក គាត់គ្រាន់តែកំព្រៀហ្នឹង ចេះតែរកណេះរកណោះមកចិញ្ជឹមម្ដាយ យាយញុមមេម៉ាយ នោះ គាត់មានបងប្អូនដែរ តែបងបងមានប្រពន្ធអស់ហើយ ហើយគាត់មានបងប្អូន៥នាក់ដែរ ប្រាំអីចាំមើល អុំ គោក មួយ អុំនៅនេះមួយពីរបីបួយប្រាំនាក់ស្លាប់ម្នាក់ ស្លាប់ខ្ញុំអត់ស្គាល់ទេណាស់ អើក បើនៅបួននាក់នេះខ្ញុំស្គាល់។

១៖ ចឹងគាត់រស់នៅទាំងអស់អត់ឥឡូវ ?

២៖ អត់ទេ ខូចអស់ហើយ ខូចអស់ទាំងបួននាក់ យូហើយ មើស អុំបងគេទើបតែខុចឆ្នាំទៅនេះ ប្អូនៗទៅមុនអស់រលីងចាស អុំបងគេទើបតែស្លាប់ឆ្នាំទៅ(ស្លាប់មួយឆ្នាំមុន ) បានពីរឆ្នាំហើយ។

១៖ ចុះអុំនៅចងចាំឈ្មោះយាយតារបស់អុំអត់?

២៖ យាយខ្ញុំចាំតើ យាយខាងម្ដាយនិងយាយខាងឪពុក ហើយយាយខាងម៉ែខ្ញុំ យាយខាងម៉ែខ្ញុំគាត់ឈ្មោះយាយ លោត តា វន ចាស ហើយ ខាងពុកខ្ញុំគាត់ឈ្មោះយាយ ហៀង តា ឃឹន ស្គាល់ ប៉ុន្តែខាងពុកខ្ញុំញុមចាំតែឈ្មោះលឺតាគេហៅទេណាស់ ស្គាល់តែយាយទេ បើខាងម៉ែស្គាល់ទាំងយាយទាំងតា ខ្ញុំដឹងហើយបានគាត់ខូចចាស បើខាណុះឃើញតែយាយទេ។

១៖ អឹម តើលោកយាយលោកតារបស់អុំ អុំឯងដឹងថាគាត់បានកើតនៅឆ្នាំណាអីអត់?

២៖ អត់ចាំទេអូន អត់ដឹងទេ។

១៖ ចុះអុំឯង ធ្លាប់ដឹងសាច់រៀងយាយតាខ្លះៗទេ ?

២៖ អត់ អត់ដឹងទេ ព្រោះអីខ្ញុំវានៅស្ទើរដែរណាស់ អត់ដឹងប្រវត្តគាត់អីទេ ប៉ុន្តែដឹងថាអ្នកទាំងសងខាងប្រកបតែមុខរបរតែធ្វើស្រែ អត់មានលក់ដូរអីទេ អត់មានជួញអីទេ ធ្វើស្រែទាំងអស់ ទាំងសងខាង។

១៖ ហើយប្ដីប្រពន្ធអុំ គ្រួសារអុំនេះមកនៅហ្នឹងសៀមរាបនេះយូប៉ុណ្ណាហើយ?

២៖ មើស ចូលមកទាំងពី មើស ៧ឆ្នាំនេះហើយ ទើបតែ៧ឆ្នាំ អីលឿនម្លេះ លឿនណាស់ បាន៧ឆ្នាំហើយតើអូន អត់មាបានអីផង។

១៖ ហើយអឺកអុំឯងមានសាច់ញាតិរស់នៅក្រៅប្រទេសអត់?

២៖ អត់មានផង ចាស។

១៖ ស្វាមីអុំឈ្មោះអី?

២៖ អុំឈ្មោះ ហែម គឿង។

១៖ អុះរៀបអាពេហ៍ពិពាហ៍ជាមួយគាត់តាំងតែពីឆ្នាំណា?

២៖ តាំពីឆ្នាំ ពី ទើបតែនឹងនេះដែលហ្នឹង ពីរពាន់ ពីរពាន់ឆ្នាំ២០០ ០។

១៖ ហើយអាពេហ៍ពិពាហ៍ហ្នឹងរៀបចំឡើងដោយចាស់ទំឫកអុំដោយខ្លួនឯង?

២៖ ចាស់ទំ មិនបានស្គាល់គ្នាផង។

១៖ កាលហ្នឹងគាត់អោយបណ្ដារការអុំឯងប៉ូន្មាន។

២៖ អោយមួយពាន់ (១០០០ដុល្លារ)។

១៖ អុំឯងអាចប្រាប់ញុមបានទេ កាលពីដំបូងថាតើមូលហេតុយ៉ាងមិចបានជាអុំឯងបានស្គាល់គ្នា តាមរយះយ៉ាងមិន អញ្ជឹងណាស់ ?

២៖ កាលដំបូងមានយ៉ាងមិចមានបានស្គាល់គ្នាផង គ្រាន់តែតាមរយះចាស់ទំហ្នឹង ចាស់ ចាស់ទំុគាត់ណែនាំទៅកបានស្គាល់ទៅ និយាយទៅ និយាយរួមទៅចាស់ទំគាត់ទំនាក់ទំនងទៅ បានគាត់ចូលតាមផ្លូវច្បាប់ទៅ បានស្គាល់គ្នាទៅ។

១៖ អុំចេះអានហើយសសេរភាសារខ្មែរច្បាស់អត់?

២៖ ហឺស អាចមើលរួចសរសេបាន សរសេខ្លួនឯងបាន បើថារកនឹក បើថាជ្រៅៗអីអត់សុវប៉ិនទេ ចាសដុចថា មួយការងារលក់ដូរអីហ្នឹងអាចទៅរួច។

១៖ ហើយ អឺក អុំចេះភាសារផ្សេងក្រៅពីភាសារខ្មែរអត់?

២៖ អត់មានទេអត់ដែរសោះ ហាសហាសហាស។

១៖ ចុះអុំបានរៀនដល់ថ្នាក់ទីប៉ុន្មានកាលនៅតូច ?

២៖ ខ្ញុំនោះ ខ្ញុំរៀនបានថ្នាក់ទីបួន។

១៖ ទី៤ ? អញ្ជឹងមាននយ័ថានៅក្នុងបឋមសិក្សារ។

២៖ ចាស់ ថ្នាក់ទី៤ ហ្នឹងអូន អត់បានជ្រៅជ្រះទេ ហើយរៀនហ្នឹង កតក់ក្រហល់ទៀត ពេលណាបានរៀនកបាន ពេលណាអត់កអត់ ប៉ុន្តែ ដោយសារសង្គ្រាម ដោយសារសមយ័ពលពត ដេញពីពលពតមកអុំអត់បានរៀនទេ អុំបានរៀនដែរតែដូចថា រៀនក្នុងមួយអាទិត្យរៀនបាន៣ថ្ងៃ ឈប់៤ថ្ងៃ មូលហេតុដែលងុំខ្វះជីវភាពផ្ទាល់ខ្លួន ហើយប្អូនច្រើន ហ្នឹងហើយ ចាស ក្នុងមួយអាទិត្យអុំបានរៀន៣ឫក៤ថ្ងៃប៉ុនហ្នឹង ហើយរៀនកមិនបានជាប់លាប់ ក្នុងមួយឆ្នាំមួយឆ្នាំដែរ រៀននេះវាប្រហែលជារយះពេលនែក បែកពីអាពតមក មិនបានឆ្នាំផង អត់បានមួយឆ្នាំទេ ព្រោះអីទៅរៀន ទៅរៀនវាមិនជាប់ ទោរៀនទៅងាកមកឯណេះ ហឺក ការងារឯណេះ ចឹងដល់ចឹងទៅគ្រូគេអត់ថាអីដែរ គាត់ឃើញយើងពិបាក ចាស ឃើញយើងពីបានអត់ថាអីសោះ ផ្ដាំអោយតែទៅវិញ មករៀនមក ថ្ងៃណាមករៀនកមកមក ប៉ុន្តែអុំវាមិនអួតទេ ទៅរៀនមួយគ្រូណា ក៏ គ្រូហ្នឹងមិនស្អប់ដែរ គាត់ដាក់អីមកយើងឆ្លើយត្រូវ យើងនិយាយត្រូវ ប៉ុន្តែយើងអត់មានឧកាសបានរៀនច្រើន។

១៖ ហើយសាលាដែលអុំរៀនហ្នឹងអុំមានចាំឈ្មោះវាអត់?

២៖ សាលាអុំរៀនកាលអុំរៀននៅសមយ័មុនហ្នឹង រៀន អុំរៀននៅក្នុងផ្ទះបាយ សមយ័ពលពត ចឹងទៅវាអត់មានសាលាឈ្មោះអីទេ ហើយពេលដែលអុំបែកពីពលពតហ្នឹងមក អុំបានរៀននៅសាលាវត្តអង្គរទ្រេតេបស់អុំណាស់ ដល់ពេលអុំខានទៅរៀននៅសាលាទៅពេលថ្ងៃអុំឆ្លៀតរៀនអក្ខរកម្ម រៀននៅតាមខ្នងផ្ទះក្នុងភូមិហ្នឹងចាស គ្រូបង្រៀន គ្រូបង្រៀនខ្ញុំចាស់ពីជំនាន់ សមយ័ពលពតហ្នឹង ចេះតែហៅអោយទៅរៀនវិញ ថា នែក គេបើកសាលារៀនតាមផ្ទះណាស់មករៀនវិញវើយ ថាចឹងអោយតែជួបណាស់ ហើយគាត់ចូលចិត្តខ្ញុំរហូតតសព្វថ្ងៃ។

១ ៖ គ្រូហ្នឹងអុំចាំឈ្មោះគាត់អត់គាត់មានឈ្មោះអី?

២៖ ឈ្មោះគ្រូបង្រៀនខ្ញុំតាំងពីដើមដបូង គ្រូស្រី ឈ្មោះ សឹម ឡា ហ្នឹងគ្រូស្រី ដល់មកជំនាន់ពលពតនោះ ពីនាក់ទៀតប្រុសៗនោះឈ្មោះ សាយ ហួមួយ ឈ្មោះស្រីយន្តមួយ ដែលអ្នកដែលចូលចិត្តខ្ញុំជាទីបំផុតឈ្មោះ ស្រី យន្ត គាត់បង្រៀនញុមជាប់លាប់ណាស់ គាត់ប្រុស តែឈ្មោះស្រី យន្ត ប្រកូលគាត់ស្រី ចាស។

១៖ ហើយអុំមានមិនត្តភក្រ័ស្នឹតស្នាលតាំងពីតូចមកដល់ឥឡូវនេះទេ ?

២៖ ខ្ញុំមានមិត្តភក្រ័ច្រើនណាស់ បើមិត្តភក្រ័ ថ្នាក់ដល់មិនចាំអស់ទេ កប៉ុន្តែវានៅមិនបានយូណាស់ បើចាក់អី រាប់អានគ្នាបានមួយឆ្នាំពីរឆ្នាំចឹងទៅ ក៏បែកគ្នាទៅ ចាស បែកគ្នាទៅ មួយឆ្នាំពីរឆ្នាំចឹងទៅ ក៏បែកគ្នាទៅ ដែលមិត្តផក្រ័ដែលរៀនកម្សត់កម្រជាមួយគ្នាច្រើននៅក្នុងភូមិណាស់ ដែលខ្ញុំកម្សត់កម្រជាមួយគ្នា ហើយទៅធ្វើការនៅការដ្ឋានកនៅជាមួយគ្នា នៅរៀនកនៅជាមួយគ្នា ទៅលើកប្រពន្ធ័ភ្លឺស្រែក៏ទៅជាមួយគ្នា ទៅប្រឡាយក៏ទៅជាមួយគ្នា ហ្នឹងអ្នកក្នុងភូមិជាមួយគ្នា តែឥឡូវគេបានរៀនជ្រៅជ្រះជាងអុំ គេសុទ្ឌតែធ្វើគ្រូសុទ្ធតែធ្វើពេទ្យ មានតែអុំទេដែលអត់ មានតែពីរនាក់ទេ តែមួយទៀតស្លាប់បាត់ហើយ គាត់ស្លាប់ឆ្នាំទៅ ហ្នឹងដែលអ្នកដែលស្នឹតជាមួយគ្នាណាស់គាត់ស្លាប់ឆ្នាំទៅ ហ្នឹងអ្នកស្នឹតជាទីបំផុត ចាស ហើយក្រៅពីហ្នឹងគ្រាន់តែល្មមធម្មតាគេសុទ្ធតែមានមុខងារ គេធ្វើពេទ្យ គេធ្វើគ្រូ គេធ្វើមេទាហ៊ានកង អឺកពិសេស ហ្នឹងមានមាគេឈ្មោះព្រំ ឌឹន ព្រំ ឌឹនណាស់ ហ្នឹងហើយ ហើយបែកគ្នាមួយសមយ័ពលពតហ្នឹងរាប់អានគ្នាបែកគ្នារហូតដល់គេ គេយកមកខាងពោធិសាត់បាត់ដំបងនេះ ប៉ុន្មាននាក់ អាខ្លះគេស្លាប់នោក្នុងហ្នឹងទៅ ចាស់ ពួកមិត្តភក្រ័ខ្ញុំបានស្លាប់នៅក្នុងហ្នឹងអស់បួននាក់ ហ្នឹងអ្នកស្រលាញ់គ្នាជាទីបំផុត គេយកមកសម្លាប់ចោល ចាស់ ហ្នឹងស្រលាញ់គ្នា រៀនជាមួយគ្នា។

១៖ ចឹងអុំានធ្វើការនៅាលស្រែមែនទេស ?

២៖ ចាស ធ្វើការនៅវាលស្រែ។

១៖ ចុះក្រៅពីការងារធ្វើស្រែចំការ អុំមានធ្វើអាជីវកម្មអីទៀតអត់?

២ ៖ អត់មានធ្វើអីទេខ្ញុំ មកពីធ្វើស្រែមក ដល់ឆ្នាំប៉ែតជាង កៅសិបអីហ្នឹងខ្ញុំ ដើរលក់អីអីតាមផ្ទះ អស់ពីលក់តាមផ្ទះខ្ញុំបានធ្វើរោងលក់នៅសាលារៀន ដល់ខ្ញុំរៀបការប្អូនៗខ្ញុំអស់ ខ្ញុំមកធ្វើការនៅភ្នំពេញ ធ្វើការរោងចក្រ ចាស់ ខ្ញុំរៀបការប្អូនខ្ញុំអាទី១ រៀបការបាន២ឆ្នាំ មករៀបការអាទី៣ ទៀត អាទី២បន្ទាប់ញុមណាស់ បានពីរឆ្នាំរៀបការអាទី៣ ចាស ហើយនៅស្រី មីស្រីៗការអាប្រុសៗហើយ ការមីស្រី ការអស់ បានញុមមកធ្វើការនៅភ្នំពេញចាស ញុមអត់ ការក្រោយគេ ហាសហាស។

១៖ ហើយ អឺក ជីវិតអុំណាស់ តាំងពីក្មេងរហូតមកដល់ឥឡូវនេះណាស់ បានផ្លាស់ប្ដូរអ្វីខ្លះ?

២៖ ហឺដូចជាគ្មានផ្លាស់អីទេ អូន ដូចជាយ៉ាប់តែរហូត ដុចជាគ្មាន គ្រាន់តែថា វាប៉ុន្នេះ ពីក្មេង ដែលអុំវាយ៉ាប់ជាងនេះនោះណាស់ ហ្នឹងអុំអាខ្លិអាខ្លាក់ ដល់អុំដូចជាអាយុម្ភៃជាងដូចជាគ្រាន់បើជាង ចាស អុំធ្វើផ្ទះសម្បែងបាននៅ ហើយអឺក ស្រុវអង្ករអុំអត់ខ្វះអីទេ គ្រាន់តែថាវាមិនមានទេតែគ្រាន់តែថាវាមិនក្រ ហ្នឹងហើយជីវភាពមួយល្មម រហូតទល់មកឥឡូវហ្នឹងតាប៉ុនហ្នឹង អត់មានទៅលើហ្នឹងអីទេ។

១៖ ចឹងអុំ បើសិនជាអំុមានឧកាសអាចផ្ដែរផ្ដាំទៅកូនចៅរបស់អុំនៅជុំនាន់ក្រោយណាស់ តើអុំនឹងផ្ដែរផ្ដាំដើម្បីអោយពួកគេរៀនពីជីវិតរបស់អុំ ហើយ ផ្ដែរផ្ដាំទៅពួកគេអីគេខ្លះ ?

២៖ ផ្ដាំទៅក្មេងជំនាន់ក្រោយ គ្មានស្អីជាងផ្ដែរផ្ដាំថា អោយចេះតរស៊ូ បើសិនជាមានឧកាសដូចថា វាកម្សត់កម្រដូចអុំអញ្ជឹង អោយមានការតស៊ូ ខំតរស៊ូក្នុងឆាកជីវិត ចាស ផ្ដាំតែប៉ុនហ្នឹងទេ មិនមានអីទេ ៕

សូមអរគុណ!!!!!!!!!!!!!!!!